৫৮তম ফিল্মফেয়ার পুরস্কার
৫৮তম ফিল্মফেয়ার পুরস্কার ২০১২ সালের হিন্দি ভাষার চলচ্চিত্র (সাধারণত বলিউড নামে পরিচিত) থেকে সেরা চলচ্চিত্রের সম্মানে অনুষ্ঠিত হয়। অনুষ্ঠানটি ২০১৩ সালের ২০ জানুয়ারি মুম্বাইয়ে যশ রাজ স্টুডিও অনুষ্ঠিত হয়। শাহরুখ খান ও সাইফ আলি খান ষষ্ঠবারের মত অনুষ্ঠানটি সঞ্চালনা করেন। ভারতীয় চলচ্চিত্রের ১০০ বছর উদ্‌যাপনের জন্য সমস্ত ফিল্মফেয়ার ব্ল্যাক লেডি মূর্তিগুলিতে সোনার প্রলেপ দেওয়া বটম ছিল। করণ জোহর যশ চোপড়াকে মরণোত্তর আজীবন সম্মাননা পুরস্কার প্রদান করেন, যেটি সংগ্রহ করেন তার স্ত্রী পামেলা চোপড়া। ২০১৩ সালের ১৩ই জানুয়ারি মনোনয়ন ঘোষণা করা হয়। বর্ফী! সর্বাধিক ১২টি মনোনয়ন লাভ করে, তারপরে ভিকি ডোনার ৮টি এবং জব তক হ্যায় জান ৭টি মনোনয়ন লাভ করে। ইলিয়ানা ডি'ক্রুজ বর্ফী! চলচ্চিত্রের জন্য শ্রেষ্ঠ পার্শ্ব অভিনেত্রী ও শ্রেষ্ঠ নবাগত অভিনেত্রী বিভাগে দুটি মনোনয়ন লাভ করেন। অন্যদিকে, হুমা কুরেশী গ্যাংস অব ওয়াসেপুর ও লাভ সাব তে চিকেন খুরানা চলচ্চিত্রের জন্য একই বিভাগে (শ্রেষ্ঠ নবাগত অভিনেত্রী) দুটি মনোনয়ন লাভ করেন। আয়ুষ্মান খুরানা শ্রেষ্ঠ নবাগত অভিনেতা ও শ্রেষ্ঠ পুরুষ কণ্ঠশিল্পী বিভাগে দুটি মনোনয়ন লাভ করেন। বর্ফী! শ্রেষ্ঠ চলচ্চিত্র, শ্রেষ্ঠ অভিনেতা (রণবীর কাপুর), শ্রেষ্ঠ নবাগত অভিনেত্রী (ইলিয়ানা ডি'ক্রুজ) ও শ্রেষ্ঠ সঙ্গীত পরিচালক ( প্রীতম)-সহ সর্বাধিক ৭টি পুরস্কার অর্জন করে। পরিণীতি চোপড়া এবং প্রিয়াঙ্কা চোপড়া যথাক্রমেইশকজাদে এবং বর্ফী! চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে মনোনীত হন, কিন্তু দুজনেই বিদ্যা বালানের কাছে হেরে যান, যিনিকাহানি চলচ্চিত্রের জন্য পুরস্কার অর্জন করেন। অন্যদিকে, আয়ুষ্মান খুরানা শ্রেষ্ঠ নবাগত অভিনেতা ও শ্রেষ্ঠ পুরুষ কণ্ঠশিল্পী বিভাগে দুটি পুরস্কার অর্জন করেন।